internet vaartha 177 Views
 నష్టాలు పెంచుతున్న పోటీతత్వం
ముంబై : భారత్‌లోని 22 ఆన్‌లైన్‌ కామర్స్‌ స్టార్టప్‌ కంపెనీలు నష్టాల్లో 293శాతం ఉన్నట్లు తేలింది. 2015 మార్చి చివరినాటికి 7884కోట్లు నష్టం చవిచూసినట్లు అంచనా. అయితే మొత్తం రాబడులు మాత్రం 16,199 కోట్లు ఉన్నాయి. నష్టాలు ఎక్కువగా వ్యాపార ప్రకటనలు జారీ చేయడం వల్లనే ఎదురయినట్లు సమాచారం. పెరుగుతున్న పోటీలో తట్టుకున ఇనిబడేందుకు వీలుగా కస్టమర్లను ఎక్కువ ఆకర్షించే నేపథ్యంలో జోరుగా ఖర్చుచేశాయి. మొత్తం రాబడుల వృద్ధి చూస్తే 191 శాతంగా ఉంది. మార్కెట్‌ సంస్థలు ఫ్లిప్‌కార్ట్‌, స్నాప్‌ డీల్‌, అమెజాన్‌ ఇండియా వంటివి రాబడుల్లో 475 శాతం వృద్ధిని నమోదుచేశాయి. ఆన్‌లైన్‌ కామర్స్‌ సేవల్లో నష్టాల మార్జిన్‌లను కొంత తగ్గిచుకుని కొన్ని సంస్థలున్నాయి. వీటిలో 158.4 శాతం, 197.9 శాతం అంతకుముందు సంవత్సరాల్లో నమోదయ్యా యి. బ్రోకరేజి సంస్థ కోటక్‌ సంస్థాగత సెక్యూరిటీస్‌ సర్వేలో ఈ ఆసక్తికర అంశాలు వెల్లడయ్యాయి. ఇక రియల్‌ ఎస్టేట్‌ కేటగిరీలో చూస్తే హౌసింగ్‌ పరంగా ఎక్కువ నష్టాల మార్జిన్లు ఉన్నాయి. 738.4శాతం ఉన్నట్లు తేలింది. 2014లో కూడా 325.2శాతంగా ఉన్నాయి. హౌసింగ్‌ పరంగాచూస్తే సాప్ట్‌బ్యాంకు పెట్టుబడులే ఉన్నాయి. రాహుల్‌ యాదవ్‌ బోర్డు రూంనుంచి వైదొలగడంతో కంపెనీ 279 కోట్ల నష్టం చవిచూసింది. ఇక టాప్‌మూడు ఇటైలింగ్‌ కంపెనీలు ఫ్లిప్‌కార్ట్‌, స్నాప్‌డీల్‌, అమెజాన్‌ వంటివి మొత్తంగా చూస్తే మూడు కంపెనీలుకు కలిపి 4984 కోట్ల నష్టం వాటిల్లింది. రాబడులవృద్ధి కొంత నష్టాలను తగ్గించిందనే చెప్పుకోవచ్చు ఈ మూడు కంపెనీలు ఇపుడిపుడే పటిష్టం అయ్యే ప్రణాళికలు అమలు చేస్తున్నాయి. అమెజాన్‌, స్నాప్‌డీల్‌ వంటివి రాబ డుల వృద్ధిలో 500శాతంగా ఉన్నాయి. కోటక్‌ నివేదిక అనుసరిచం స్థూల వాణిజ్యవిలువలు రెండు బిలియన్‌ డాలర్లుగా ఉన్నాయి. ఫ్లిప్‌కార్ట్‌ తక్కువ వృద్ధితో ఉండగా రాబడులు 400శాతం వృద్ధి ఉంది. స్థూల వాణిజ్యవిలువలు మూడు బిలి యన్‌ డాలర్లుగా ఉన్నాయి. మూడు కీలక సంస్థలు సులేఖ, ఆస్క్‌మి, క్వికర్‌వంటి సంస్థ లు రాబడుల్లో స్వల్ప వృద్ధిని సాధించాయి. క్వికర్‌ రాబడులు 24.8 కోట్లుగా ఉన్నాయి. అంతకుముందు ఏడాది 20 కోట్లు నుంచి పెంచుకోగలిగింది. సులేఖ 80.9 కోట్ల నుంచి 98.5కోట్లకు పెరిగింది ఆస్క్‌మి రాబడులు 42.7కోట్ల నుంచి 43.4 కోట్లకు పెరిగాయి. నష్టాల పరంగాచూస్తే క్వికర్‌ ఆస్క్‌మి కలిపిన నష్టం 704.9కోట్ల రూపాయలుగా ఉన్నాయి. అంతకు ముందు ఏడాది 380.9 కోట్లతో పోలిస్తే పెరిగింది. ఫుడ్‌ టెక్నాలజీపరంగా చూస్తే ఖర్చులు తగ్గించుకునేందుకు కృషి చేస్తున్నాయి. లేఆఫ్‌లు కూడా 2015లో తగ్గిం చాలని నిర్ణయించాయి. జొమాటో రాబడులు 96.7కోట్ల రూపాయలుగా ఉంది. ఉద్యో గుల ఖర్చు 130.3 కోట్లుగా ఉంది. ఫుడ్‌పాండా రాబడులు 4.6కోట్లు ఉన్నాయి. ఉద్యోగుల పరంగాఐదుకోట్లు ఖర్చుచేస్తోంది. వీటన్నింటి దృష్ట్యా కంపెనీలు ఖర్చులు తగ్గించుకునే పనిలో పడ్డాయి. ఉద్యోగులపరంగా పెరుగుతున్న ఖర్చులు కంపెనీ లేఆఫ్‌లకు దారితీస్తున్నాయి. ఇక మెడికల్‌ టెక్నాలజీ స్టార్టప్‌ ప్రాక్టో రాబడులపరంగా 1000శాతంకంటే పెరిగింది. నష్టాల మార్జిన్‌ కూడా సాధ్యమైనంతగా తగ్గించుకోగలిగింది. కంపెనీ 12.9 కోట్ల రూపాయల నష్టం ప్రకటించింది. రాబడులు25.4కోట్లుగా నమో దు చేసింది. అంతకుముందుఏడాది 2.2 కోట్లనుంచి 9.9కోట్లకు పెంచుకోగలిగింది. డిస్కౌంట్లు, వ్యాపార ప్రకటనలే ఇ-కామర్స్‌కు గుదిబండలవుతున్నాయని సర్వేలో తేలింది. 2016లో ఈ కంపెనీలకు 2015 నష్టాలకంటే ఎక్కువ ఉంటాయని సర్వే నిపుణులు సలూజా మిశ్రాలు వెల్లడించారు. హౌసింగ్‌ డాట్‌ కామ్‌ ఇప్పటికే సిబ్బందిని తగ్గించి వ్యాపార ప్రకట నలు తగ్గించింది. ఇక జొమాటో, టినిఔల్‌ వంటివి ఇపుడిపుడే స్థిరపడుతున్నాయి. చివరగా ఈటైలర్లు జబాంగ్‌, మింత్రా వంటి సంస్థలు సొంతబ్రాండ్లపై ఎక్కువ దృష్టిపెట్టి మార్జిన్లు పెంచుకునే యత్నంలో ఉన్నట్లుకోటక్‌ సెక్యూరిటీస్‌ సర్వే తేటతెల్లంచేస్తోంది.